open-index/open-wikipedia-markdown huggingface dataset:
Zaisano ežeras

**Zaisanas** (, ) – gėlavandenis ežeras Kazachstane, Rytų Kazachstano srityje. Užima 1810 km² plotą. Telkšo tarp Altajaus ir Tarbagatajaus kalnų.

Ežeras telkšo 420 m virš jūros lygio, yra 105 km ilgio ir 22–48 km pločio, didžiausias ežero gylis yra 15 m. Pagrindiniai ežero šaltiniai yra Juodasis Irtyšius ir Kendyrlykas, atitekantys iš rytų. Iš Zaisano išteka Obės intakas Irtyšius (Baltasis Irtyšius).

Ežere gausu žuvų. Ežeras visiškai užšąla lapkričio pradžioje, atitirpsta balandžio pabaigoje. Pastačius Buchtarmos užtvanką, ežero vandens lygis pakilo 6 m virš buvusio savo lygio.

## Šaltiniai
Zaisanas

**Zaisanu** vadinami:
* Zaisanas – ežeras rytų Kazachstane;
* Zaisano miestas – miestas rytų Kazachstane;
* Zaisanas – memorialas Ulan Batore, Mongolijoje.
Space Shuttle Challenger

**„Space Shuttle Challenger“** (, „Metantis iššūkį“) – buvo antras NASA šatlas po „Columbia“.    Jis iš pradžių statytas kaip testavimo maketas, skirtas nuodugniai išbandyti naują, lengvesnę korpuso konstrukciją. Vėliau buvo nuspręsta jį užbaigti į skraidantį erdvėlaivį. Tai buvo lengviau nei būtų buvę perdirbti „Enterprise“ bet visgi prireikė daug ką ardyti ir montuoti iš naujo. Laivas pavadintas pagal Anglijos jūrų tiriamąjį garlaivį–burlaivį () HMS Challenger, plaukiojusį apie 1870 m.

Pirmąjį skrydį „STS-6“ atliko 1983 metų balandžio 4 dieną. „Challenger“ buvo pirmasis šatlas, nutūpęs Kenedžio kosminių skrydžių centre (STS 41-B), pirmasis iš kurio astronautai išėjo į atvirą kosmosą, pirmasis kuriuo skrido moteris (Sally Ride).

Kosminiu laivu buvo atliktos devynios sėkmingos misijos, tačiau dešimtos misijos „STS-51-L“ pradžioje, 1986 metų sausio 28 dieną, „Challenger“ buvo suardytas praėjus 73 sekundėms nuo pakilimo. Žuvo visi septyni juo skridę astronautai. Čelendžerį pakeitė naujas laivas – „Endeavour“, pirmą skrydį atlikęs 1992 metais, praėjus šešeriems metams po katastrofos.

## Šaltiniai
Vilius Kalvaitis

**Vilius Kalvaitis** (1848 m. lapkričio 14 d. Girėnuose, Ragainės apskr. – 1914 m. birželio 22 d. Kaušiuose) – Mažosios Lietuvos tautosakininkas. 1905 m. išleido rinkinį „Prūsijos lietuvių dainos“.

## Biografija

Gimė ir palaidotas Girėnuose. Mokėsi pradžios mokykloje. Po tarnybos Vokietijos kariuomenėje lankėsi Italijoje, Prancūzijoje, Austrijoje. 1880–1883 m. buvo Berlyno pašto darbuotojas. Grįžęs į gimtuosius Girėnus, vertėsi žemės ūkiu.

1888–1894 m. rinkdamas tautosaką (liaudies dainas, pasakas, patarles, priežodžius, mįsles) ir užrašinėdamas asmenvardžius, aplankė 90 Mažosios Lietuvos parapijų. Jis sakė: „Kas nemyli lietuviško žodžio, tas ir gyvulio vardo nevertas“.

## Šaltiniai
Jotyškiai (Gelgaudiškis)

**Jotyškiai** (anksčiau ***Jotyškiai I, Jotijiškiai***) – kaimas Šakių rajono savivaldybėje, abipus Jotijos upelio. Aplinkui plyti Pankliškių miškai.

## Etimologija

Tai vandenvardinis vietovardis, kilęs nuo upėvardžio Jotija. Ankstesnio pavadinimo forma buvo ***Jotijiškiai***.

## Gyventojai

## Šaltiniai

*
Space Shuttle Discovery

**„Space Shuttle Discovery“** () – vienas iš trijų išlikusių NASA šatlų. Sudužus „Challenger“ ir „Columbia“ jis liko seniausiu turimu šios programos erdvėlaiviu. „Discovery“ yra gana dažnas tyrinėtojų laivo pavadinimas, nėra labai aišku pagal kurį konkrečiai praeities laivą šis erdvėlaivis buvo pavadintas. 

„Discovery“ pirmą kartą pakilo 1984 metų rugpjūčio 30 dieną. Nuo to laiko laivas atliko 39 sėkmingas misijas, daugiau nei bet kuris kitas kosminis aparatas. Reikšmingos užduotys buvo Hablo kosminio teleskopo iškėlimas, Tarptautinės kosminės stoties konstrukcijos misijos bei dvi „Return to Flight“ () misijos po „Challenger“ ir „Columbia“ katastrofų.

Paskutinį kartą „Discovery“ pakilo 2011 m. vasario 24 d (STS-133). Paskutinį kartą Kenedžio kosminių skrydžių centre šatlas nutūpė kovo 9 d. Sudėjus visų misijų trukmes, šatlas kosmose iš viso prabuvo metus.

## Šaltiniai
Space Shuttle Atlantis

**Space Shuttle Atlantis** () – vienas iš trijų NASA šatlų. Šis erdvėlaivis pavadintas pagal dvistiebį burlaivį, kuris nuo 1930 iki 1966 m. MIT tarnavo kaip tyrinėtojų laivas. Šiame burlaivyje išbandyti pirmieji jūros dugną tiriantys elektroniniai prietaisai. Sukonstruotas Pietų Kalifornijoje įsikūrusioje kompanijoje „Rockwell International“ ir į Kenedžio kosminių skrydžių centrą nugabentas 1985 m. balandį. „Atlantis“ pirmą kartą pakilo 1985 m. spalio 3 d., kosminės misijos „STS-51-J“ metu. 

Šis erdvėlaivis beveik 3,5 tonos lengvesnis nei „Kolumbija“. Jis pagamintas apgalvotai panaudojant turimą konstravimo patyrimą, tam pakako dvigubai mažiau darbo nei „Kolumbijai“. Jis iškėlė daug slaptų palydovų, apie kurių paskirtį nieko nežinoma, taip pat įvairų reikšmingų kosmoso tyrimams skirtų aparatų (Magellan, Galileo, CGRO ir kitų). Tai buvo pirmasis su Mir susijungęs šatlas. Iš Mir jis yra parvežęs rekordinį dienų skaičių (188) ten praleidusią Shannon Lucid. Atlantis taip pat nuvežė į vietą daug svarbių TKS komponentų.

Paskutinis skrydis įvyko 2011 m. liepos 8 d., kosminės misijos „STS-135“ metu. Šatlas iš viso Žemę apskriejo 4848 kartus, įveikė beveik 203 000 000 km arba 525 kartais daugiau nei atstumas nuo Žemės iki Mėnulio.

Tai buvo paskutinis skridęs Space Shuttle programos erdvėlaivis.

## Šaltiniai
Paneriai

**Paneriai** – vietovės Lietuvoje, esančios prie Neries upės:
* Paneriai (Elektrėnai), kaimas Elektrėnų savivaldybėje;
* Paneriai (Kaišiadorys), kaimas Kaišiadorių rajone;
* Vilniaus mieste:
** Aukštieji Paneriai Panerių seniūnijoje, čia yra Panerių memorialinis muziejus, Panerių geležinkelio stotis,
** Žemieji Paneriai Vilkpėdės seniūnijoje;
* Paneriai (Jonava), miesto dalis.
Kamystybasas

**Kamystybasas** () arba ***Kamyslybasas*** () – druskingas ežeras Kazachstane, Kyzylordos srityje. Telkšo į šiaurę nuo Syrdarjos deltos su kuria ežeras jungiasi per protaką. Ežeras užima 176 km² plotą (šis, kaip ir vandens druskingumas, labai kinta). Verčiamasi žvejyba.

Prie ežero yra Kamystybaso miestelis.

Ežero pavadinimas kilęs iš kazachų kalbos ir susideda iš žodžių *Қамысты* („nendrynas“) ir *бас* („galva, pradžia, viršūnė“).

## Šaltiniai
Aksuato ežeras

**Aksuatas** () – ežeras šiaurės Kazachijoje, Kustanajaus srityje. Ežero plotas svyruoja nuo 50 iki 150 km². Ežero vidutinis gylys yra 1,5–2 m, didžiausias – 4 m.

Įeina į Naurzumo ežerų sistemą.

## Nuorodos
* Didžioji sovietinė enciklopedija
Space Shuttle Endeavour

**„Space Shuttle Endeavour“** () – penktasis ir paskutinis iš pagamintų ir skraidžiusių NASA šatlų bei vienas iš trijų likusių sveikų aparatų, kartu su „Discovery“ ir „Atlantis“. „Endeavour“ buvo sukurtas pakeisti prarastą „Challenger“ erdvėlaivį. Skirtingai nuo kitų programos erdvėlaivių, šiam šatlui pavadinti buvo surengtas tarptautinis konkursas, kuriame dalyvavo pradinių ir aukštesniųjų mokyklų mokiniai. Laivas pavadintas XVII amžiaus burlaivio, kuriuo pasaulį tyrinėjo Džeimsas Kukas, vardu.  Džeimsas Kukas buvo patyręs jūrininkas, jūrų navigatorius ir pradedantis astronomas. Jis taip pat parodė, kad į ekspedicijas naudinga pasiimti kvalifikuotus mokslininkus.

„Endeavour“ pirmą kartą pakilo 1992 metų gegužės 7 dieną.

Viena reikšmingiausių „Endeavour“ užduočių buvo pakeisti jau esančio kosmose, tačiau deramai neveikiančio palydovo Intelsat VI raketinį variklį. Pirmą kartą atvirame kosmose kartu dirbo trys astronautai. Iš viso į kosmosą buvo išeita keturis kartus, ilgiausiai net aštuonioms valandoms. Pataisytas palydovas pats pakilo į reikiamą galutinę orbitą. Vienu metu jis gali retransliuoti 120 000 telefoninių pokalbių ir tris televizijos programas.

Misija STS-118 „Endeavour“ buvo pirmoji po daugiau nei ketverių metų pertraukos.

Paskutinė „Endeavour“ misija „STS-134“ įvyko 2011 m. gegužės 16 d.

## Šaltiniai
Paul Pierce

**Paul Pierce** (g. 1977 m. spalio 13 d. Oklandas, Kalifornija) – buvęs NBA žaidėjas, apžvalgininkas.

1998 metų NBA naujokų biržoje buvo pakviestas Bostono „Celtics“ klubo ir 2002 metais padėjo savo komandai patekti į Rytų konferencijos finalą.

## Koledžas

Pierce žaidė Kansaso universitete (16,4 taškai, 6,3 atkovoti kamuoliai per trejus metus žaistuose universitete) ir gavo Naudingiausio žaidėjo titulą Big 12 Conference turnyre 1997 ir 1998. Po 1998 metų sezono jis pareiškė, kad dalyvaus NBA naujokų biržoje ir jį pakvietė Bostono „Celtics“ dešimtu šaukimu.

## Pasiekimai

**NBA**

* Pateko į Trečiąją NBA komandą (All-NBA Third Team): 2002, 2003.
* Dalyvavo NBA visų žvaigždžių mače: 2002, 2003, 2004, 2005, 2006, 2008.
* NBA naujokų pirmoji komanda (NBA All-Rookie First Team): 1999.
* NBA reguliaraus sezono lyderis pagal taškus: 2002 (2114).
* NBA reguliaraus sezono lyderis pagal pataikytus baudų metimus: 2003 (604)

**Koledže**

* Associated Press jį išrinko į Pirmąją JAV komandą (First Team All-America) po trečio sezono Kansaso universitete.
* Tituluotas Big Eight metų pirmakursiu (1995–1996).
* Išrinktas naudingiausiu žaidėju Big 12 Conference turnyre 1997 ir 1998.

## Rekordai

**NBA**

* Daugiausiai pataikytų iš eilės baudų metimų atkrintamosiose rungtynėse: 21 (2003, Rytų konferencijos, pirmojo etapo, pirmosios rungtynės prieš Indianos „Pacers")

**Celtics klubo rekordai**

* Pelnė 30 ir daugiau taškų 12 rungtynių iš eilės.
* Pelnė 50 taškų TD Banknorth Garden (dabartinė namų arena) arenoje (2006, vasario 15 prieš Clevelando „Cavaliers").
* Pelnė 46 taškus per vieną rungtynių pusę (kartu su pratęsimu. 2001, gruodžio 1 prieš New Jersey "Nets").
* Pelnė 13 taškų per vieną pratęsimo kėlinį (2001, gruodžio 1 prieš New Jersey "Nets")
* Pataikė 1000 tritaškių metimų per karjerą (nuo 1998).
* 2900 kartų metė iš tritaškio zonos per karjerą (nuo 1998).
* Pataikė 20 baudos metimų per vienerias rungtynes (2005, lapkričio 5 prieš New Yorko „Knicks").
* Metė 24 baudos metimus per vienerias rungtynes (2005, lapkričio 5 prieš New Yorko „Knicks").
* Pataikė 20 baudos metimų per vienerias rungtynes (2005, lapkričio 5 prieš New Yorko „Knicks").
* Pataikė 14 baudos metimų per vienerių rungtynių dalį (2001, kovo 2 prieš Utahos „Jazz").
* Pataikė 612 baudos metimų per vieną sezoną (2005–2006).
* Metė 812 baudos metimų per vieną sezoną (2005–2006).
* Perėmė 9 kamuolius per vienerias rungtynes (1999, gruodžio 3 prieš Miamio „Heat"). Rekordą dalinasi su Larry Birdu.
* Pataikė 21 iš eilės baudų metimų atkrintamosiose rungtynėse (2003, Rytų konferencijos, pirmojo etapo, pirmosios rungtynės prieš Indianos „Pacers").
* Pelnė 32 taškus per vienerių rungtynių pusę atkrintamosiose varžybose (2003, Rytų konferencijos, pirmojo etapo, ketvirtosios rungtynės prieš Indianos „Pacers").
* Didžiausias vieno mėnesio pelnomų taškų vidurkis (33,5 taško per rungtynes. 2006, vasaris).
Metabolizmas

**Metabolizmas** ( – „metabolē“ – kitimas, permaina, kaita) – cheminių reakcijų, vykstančių kiekvienoje ląstelėje, visuma. Jis įgalina ląsteles augti, daugintis, reaguoti į aplinką, judėti. Šiuo požiūriu metabolizmas yra gyvybės pagrindas. Skirstomas į dvi grupes:
* Anabolizmas – naudoja energiją kurti ląstelės blokus, pvz., baltymus ir nukleorūgštis.
* Katabolizmas – skaido organinius junginius ląsteliniame kvėpavime, kad būtų gauta energija.

Metabolizmas nulemia organizmo gyvenimo pobūdį. Kai kuriems prokariotams vandenilio sulfidas yra maisto medžiaga, o žinduoliams tai mirtini nuodai.

## Pagrindinės medžiagos

### Aminorūgštys ir baltymai

Baltymai yra sudaryti iš aminorūgščių, sujungtų peptidiniais ryšiais. Daug baltymų yra fermentai, kurie katalizuoja metabolizmo chemines reakcijas. Kiti baltymai turi struktūrinę arba mechaninę funkciją, tokie baltymai formuoja citoskeletą, sistemą, kuri palaiko ląstelės formą.

### Lipidai

Lipidai yra įvairiausia grupė. Jie struktūriškai panaudojami ląstelės membranoje arba kaip energijos šaltinis. Lipidai dažniausiai apibūdinami kaip hidrofobinės arba amfipatinės molekulės, kurios tirpsta organiniuose tirpikliuose, pvz.: benzenas arba chloroformas. Riebalai arba triacilgliceroliai yra didelė grupė junginių, kurie turi 3 riebalų rūgštis ir glicerolį. Steroidai yra kita grupė lipidų, kurie gaminami ląstelėse, pvz., cholesterolis.

### Angliavandeniai

Angliavandenis yra aldehidas arba ketonas su daug hidroksilo grupių. Angliavandeniai yra gausiai paplitusios biologinės molekulės ir atlieka tokia funkcijas: energijos kaupimas ir pernaša, karkaso sudarymas gyvūnuose ar augaluose.

## Išnašos
Polinukleotidai

**Polinukleotidai** – polimerai, kurie yra sudaryti iš 13 arba daugiau nukleotidų monomerų. Pagrindiniai šios junginių klasės atstovai yra DNR ir RNR.

## Polinukletidai gyvuose organizmuose
Polinukleotidai sutinkami kiekviename gyvame organizme. Jų esminė paskirtis saugoti ir perduoti genomą.

## Polinukleotidai moksliniuose eksperimentuose
Polinukleotidai yra naudojami biocheminiuose eksperimentuose, pavyzdžiui, PGR reakcijoje arba DNR sekoskaitoje (sekvenavime).
Apūniškis

**Apūniškis** – kaimas Rokiškio rajono savivaldybėje, 1 km į pietus nuo Juodupės, Vyžuonos kairiajame krante, prie kelio .

## Gyventojai

## Šaltiniai
Armonys

**Armonys** – kaimas Rokiškio rajono savivaldybėje, 5 km į pietryčius nuo Juodupės, prie Armonių ežero, tarp Paduobio ir Naujadarų miškų.

## Gyventojai

## Šaltiniai
Kreščionys

**Kreščionys** – kaimas Rokiškio rajono savivaldybėje, 5 km į šiaurės rytus nuo Obelių, šalia Latvijos sienos ir Vigarų miško. Praeina kelias .

## Gyventojai

## Šaltiniai
Teplicė

**Teplicė** (, ) – kurortinis miestas Ūsčio krašte, šiaurės vakarų Čekijoje. Teplicės rajono administracinis centras. Įsikūręs Rūdiniuose kalnuose, prie Bylinos upės. Nuo seno garsėja gydomaisiais šaltiniais. Išvystyta mašinų, chemijos, stiklo, keramikos, tekstilės pramonė. Balneologinis kurortas.

## Sportas
* FK Teplice (futbolo klubas)
Algimantas Ažusienis

**Algimantas Ažusienis** (1930 m. sausio 17 d. Akmeniuose, Subačiaus valsčiuje – 2021 m. kovo 7 d. Vilniuje) – Lietuvos astrofizikas, gamtos mokslų daktaras.

## Biografija
Mokėsi Subačiaus pradinėje ir vidurinėje mokyklose. 1955 m. baigė Vilniaus universiteto Fizikos ir matematikos fakultetą. 1955–1957 m. Vilniaus pedagoginio instituto Teorinės fizikos katedros asistentas, 1957–1960 m. – Fizikos ir matematikos instituto aspirantas. 1967 m. apgynė daktaro disertaciją tema „UBV parametrų sąryšių su kai kuriomis sistemomis tyrimas“.

Nuo 1960 m. Vilniaus pedagoginio instituto (nuo 1992 m. Vilniaus pedagoginio universiteto) vyr. dėstytojas, nuo 1969 m. docentas. 1975–1980 m. Teorinės fizikos katedros, 1981–1987 m. Bendrosios fizikos katedros, o 1988–1997 m. Vilniaus pedagoginio universiteto Teorinės fizikos katedros vedėjas. Nuo 1997 m. Teorinės fizikos ir astronomijos instituto Planetariumo direktorius. Dėstė iki 2007 m.

1960–1972 m. TSRS Mokslų akademijos Astronomijos tarybos kintamųjų žvaigždžių komisijos narys, draugijos „Žinija“ astronomijos ir kosmonautikos metodinės grupės vadovas. 1969–1976 m. leidinio „Vilniaus astronomijos observatorijos biuletenis“ redaktorius.

Paskelbė keliasdešimt straipsnių kintamųjų žvaigždžių, astrofotometrinių sistemų ir kt. temomis, kelis šimtus metodinių ir mokslo populiarinimo straipsnių, 

## Įvertinimas
1998–2002 m. Vilniaus universiteto Teorinės fizikos ir astronomijos instituto mokslininkai Molėtų astronomijos observatorijos teleskopais atrado asteroidą Nr. 95593, kurį pavadino Ažusienio vardu.

## Bibliografija
* Marsas, 1956 m.
* Žvaigždžių milijardai, 1964 m.
* Astrofizika, vadovėlis, kartu su G. Kakaru bei A. Juška, 1977 m.
* Tarpžvaigždinės medžiagos fizika, 1989 m.
* Astronomijos enciklopedinis žodynas, 1984 m.
* Astronomija, vadovėlis, 1995 m.
* Bernardas Kuodaitis ir Lietuvos astronomija, 2007 m., bendraautoriai Libertas Klimka, Stasė Matulaitytė. ISBN 978-9955-20-198-4

## Šaltiniai
Paulius Slavėnas

**Paulius Slavėnas** (1901 m. liepos 21 d. Maskvoje – 1991 m. vasario 24 d. Vilniuje) – Lietuvos astronomas, matematikas, akademikas, Lietuvos mokslo istorikas.

## Biografija
1925 m. baigė Lietuvos universitetą, 1928 m. baigė JAV Jeilio universiteto doktorantūrą. 1945 m. fizikos ir matematikos mokslų daktaras, 1966 m. Tarptautinės mokslų istorijos akademijos narys korespondentas, 1968 m. LTSR mokslų akademijos akademikas. 1959 m. LTSR nusipelnęs mokslo veikėjas.

1930–1941 m. Vytauto Didžiojo universiteto dėstytojas, profesorius, vokiečių okupacijos metais atleistas, nes 1933–1936 m. dalyvavo steigiant Didžiosios ir Mažosios Lietuvos kultūrinio bendradarbiavimo sąjungą, 1936–1939 m. šios organizacijos, pavadintos Lietuvos Vakarų sąjunga pirmininkas.

1944 m. Vilniaus universiteto profesorius, 1944–1952 m. ir 1956–1969 m. astronomijos katedros ir observatorijos vedėjas. 1949–1953 m. LTSR mokslų akademijos prezidiumo mokslinis sekretorius, 1954–1971 m. TSRS mokslų akademijos astronomų tarybos narys. 1950 m. Gamtos mokslų ir technikos istorijos komisijos prie Lietuvos mokslų akademijos prezidiumo pirmininkas. Kartu su kitais 1958 m. inicijavo Baltijos mokslo istorikų konferenciją .  1959–1971 m. „Mažosios lietuviškosios tarybinės enciklopedijos“ vyriausiojo redaktoriaus pavaduotojas. 1960–1968 m. leidinio „Vilniaus astronomijos observatorijos biuletenis“ redaktorius. 1960 m. jo rūpesčiu Gamtos ir technikos istorijos komisija pradėjo leisti tęstinį leidinį     „Iš mokslų istorijos Lietuvoje". 1950–1987 vadovavo Lietuvos mokslo istorikų ir filosofų bendrijai. 

## Bibliografija

Parašė apie 600 mokslinių ir populiarių knygų bei straipsnių. Iš jų svarbiausios:
* Saulės sistema. Vilnius, 1946 m.
* Pasaulio praeitis. Vilnius, 1946 m.
* Žvaigždės, Vilnius, 1948 m.
* Saulės sistemos santvarka. 1949 m.
* Didžioji mūsų žvaigždžių sistema. 1949 m.
* Visatos santvarka ir evoliucija. 1949 m.
* Pasaulio kilmė. 1950 m.
* Dabartinis mokslas apie pasaulio išsivystymą. 1954 m.
* Ar galima gyventi Visatoje. 1957 m.
* Visatos sandara. 1960 m.

## Šaltiniai
* Akademikas Paulius Slavėnas. (Sudarė dr. Stasė Matulaitytė). Vilnius, Vilniaus universiteto leidykla. 2001 m., 387 p., ISBN 9986-19-405-9
MAKS

**MAKS** ( 'Tarptautinis aviakosminis salonas) – aviacijos ir kosminės technikos paroda, vykstanti kartą per dvejus metus, Žukovskio mieste (Rusija) netoli Maskvos, Gromovo aerouoste.

Paroda pradėjo veikti 1993 m.

Tradiciškai MAKS vyksta 6 dienas. Joje pristatoma Rusijoje gaminama karinė ir civilinė aviacinė ir kosminė technika. Taip pat galima pamatyti ir kitose šalyse sukurtus skrendančius aparatus.

## Nuorodos
* Oficiali MAKS svetainė
Galileo (erdvėlaivis)

**Galileo** – NASA pasiųstas kosminis zondas, kuris tyrė Jupiterį ir jo palydovus. Pavadintas žymaus astronomo Galilėjo Galilėjaus vardu. 1,3 mlrd. dolerių kainavusią 2719 kg masės kosminę stotį „Galileo“ į kosminę erdvę iškėlė iš Atlančio bagažo skyriaus 1989 m. spalio 18 d. Skrydžiui reikalingą greitį „Galileo“ įgyjo po gravitacinių manevrų Veneros (1990 vasario 10 d.) ir Žemės (1990 gruodžio 8 d. ir 1992 gruodžio 8 d.) planetų apylinkėse. Erdvėlaivis asteroidų žiede iš arti nufotografavo asteroidus 951 Gasprą (1991 spalio 29 d.) ir Idą (1993 rugpjūčio 28 d.). 1994 m. liepos mėnesį „Galileo“ iš 238 mln. km atstumo stebėjo Shoemaker-Levy kometos nuolaužų kritimą į Jupiterį.

## Misija
Kadangi misijos tyrimai buvo sėkmingi, „Galileo“ misija buvo pratęsta du kartus. Pirmasis pratęsimas buvo iki 1999 m. gruodžio 31 d. buvo skirtas Europai (*Galileo Europa Mission*), antrasis – visai Jupiterio sistemai (*Galileo Millenium Mission*). Kosminis zondas „Galileo“ Jupiterį apskriejo 35 kartus ir perdavė į Žemę daugiau kaip 30 GB duomenų, iš jų - 15000 nuotraukų.

1977 m. spalio mėnesį kilo pirmojo dirbtinio Jupiterio palydovo idėja. Misija turėjo prasidėti 1982 m. ir buvo vadinama „Jupiter Orbiter Probe“. Tačiau tam trukdė finansinės ir techninės problemos, ir 1986 m. sausio 28 d. įvykusi „Challenger“ katastrofa ir po to dvejiems metams sustabdyti kosminių erdvėlaivių skrydžiai.

Didžiausias „Galileo“ priešas buvo radiacija Jupiterį gaubiančioje erdvėje: dar 1999 m. dėl jos sugedo pirmieji du iš 11 mokslinių „Galileo“ prietaisų. „Galileo“ gavo keturiskart didesnę, negu kaip buvo planuota, radiacijos dozę ir zondo darbas tapo visiškai nestabilus, dėl to jautrius prietaisus, tarp jų ir vaizdo kamerą buvo nuspręsta išjungti. 2002 m. lapkričio 5 d. lėkdama vos 160 km atstumu pro vidinį Jupiterio palydovą Amaltėją, ir jos nuotraukų „Galileo“ jau nebegalėjo perduoti.

## Gedimas
Iš misijos aplink Jupiterį buvo tikėtasi kur kas daugiau informacijos, tačiau sutrukdė pagrindinės 4,8 m skersmens radijo ryšio antenos gedimas: 1991 m. balandžio 11 d. užstrigus trims iš 18 parabolę formuojančių strypų, ji neišsiskleidė, todėl teko naudoti mažesnę anteną.

## Misijos pabaiga
Galileo atrado giliai po paviršiumi slūgsančius Europos, Ganimedo ir Kalistos vandenynus, kur galima tikėtis nežemiškos gyvybės. Pats „Galileo“ prieš startą nebuvo labai kruopščiai sterilizuotas. Saugantis neužteršti potencialiai gyvybei tinkamų vietų Žemės mikrobais, 2003 m. balandžio 14 d. atidirbęs bet vis dar valdomas erdvėlaivis buvo nukreiptas tiesiai į Jupiterį ir sudegė atmosferoje lėkdamas apie 48,26 km/s greičiu.

## Šaltiniai
Bryzgiai

**Bryzgiai** – kaimas Rokiškio rajono savivaldybėje, 3 km į šiaurės vakarus nuo Juodupės, prie kelio .

## Gyventojai

## Šaltiniai
Butėniškis

**Butėniškis** – viensėdis Rokiškio rajono savivaldybėje, 4 km nuo Juodupės.

## Gyventojai

## Šaltiniai
Kauno vaikų socializacijos centras Saulutė

**Kauno vaikų socializacijos centras „Saulutė“** – valstybinė dieninė, savarankiško mokymosi bendrojo lavinimo internatinė mokykla Kaune, Purienų g. 2, vykdanti priešmokyklinio, pradinio, pagrindinio ir papildomo ugdymo programas rusų kalba. Įstaigos kodas 190979695. Steigėjas Kauno apskrities viršininko administracija.

## Istorija

Kauno miesto mokykla-internatas Nr.2 rusakalbiams vaikams įkurta 1960 m. Kęstučio g. 85. 1992 m. mokykla persikėlė į patalpas Purienų g. 2 ir reorganizuota į Kauno vaikų globos namus „Saulutė“. 2001 m. rugsėjo 25 d. Kauno vaikų globos namai „Saulutė“ reorganizuoti į Kauno apskrities internatinę mokyklą „Saulutė“.

Mokykla „Saulutė“ – vienintelė mokymo ir globos įstaiga Kauno apskrities rusakalbiams vaikams, kurioje gyvena ir mokosi vaikai našlaičiai ir vaikai netekę tėvų globos nuo 4 iki 18 metų. Ugdytiniai įgyja pagrindinį išsilavinimą. Baigę pagrindinę mokyklą ugdytiniai pagal savo sugebėjimus toliau tęsia mokslą A. Puškino vidurinėje mokykloje, kitose mokymo įstaigose, stengiasi integruotis į šalies visuomeninį gyvenimą, įgyti aukštesnį ir aukštąjį išsilavinimą, pasirenka naujos kartos specialybes.

## Direktoriai
* Tatjana Djačenko.

## Nuorodos
* Mokyklos puslapis .
Kauno vaikų socializacijos centras

**Kauno vaikų socializacijos centras** – dieninė, savarankiško mokymosi bendrojo lavinimo mokykla Kaune, Žeimenos g. 106, vykdžiusi priešmokyklinio, pradinio, pagrindinio ir papildomo ugdymo programas lietuvių kalba psichologinę traumą patyrusiems vaikams.

Įstaigos kodas 190979357.

## Istorija
Kauno 1-oji mokykla-internatas įkurtas 1956 m. Įkūrėjas ir pirmasis direktorius – Jonas Šalkauskas.

1993 m. sujungus 1-uosius ir 3-uosius Kauno mokyklas-internatus, įkurti Kauno vaikų globos namai „Viltis“. 1997 m. Kauno vaikų globos namai „Viltis“ reorganizuoti ir pavadinti Kauno vaikų ir jaunimo globos namais. 1998 m. Kauno vaikų ir jaunimo globos namuose įkurtas padalinys – Jaunimo centras, kuriame gyveno paaugliai ir jaunuoliai nuo šešiolikos metų amžiaus. Padalinio tikslas – sudaryti sąlygas jaunuoliams pasirengti savarankiškam gyvenimui visuomenėje.

2002 m. rugsėjo 1 d. įstaiga reorganizuota į ugdymo ir globos centrą. Reorganizacija atlikta remiantis Švedijos įstaigų sukaupta patirtimi. Tai vienintelė tokio tipo įstaiga Kauno apskrityje, kurioje, pedagogiškai kontroliuojamoje aplinkoje, pritaikant kiekvienam vaikui individualias gyvenimo ir ugdymo sąlygas, vykdoma vaikų psichosocialinė diagnostika, ugdymo ir gyvenimo sąlygų diferencijavimas, mokymas, bei grąžinimas į pilnavertį socialinį gyvenimą. Vaiko ugdymas Centre organizuojamas etapais, nesukuriant priešiškos aplinkos, grindžiant vaiko ateitį pasirinkimo teise.

Iki 2010 m. mokykla buvo pavaldi Kauno apskrities viršininko administracijai. 2010 m. mokykla perduota Kauno miesto savivaldybei. 2018 m. mokykla buvo uždaryta.

## Direktoriai
* Adolfas Skališius

## Šaltiniai

## Nuorodos
* Mokyklos svetainė
Kauno Vandos Tumėnienės vaikų reabilitacijos centro mokykla

**Kauno V. Tumėnienės vaikų reabilitacijos centro mokykla** – buvusi dieninė, savarankiško mokymosi bendrojo lavinimo mokykla Kaune, Kiaunių g. 2, vykdžiusi priešmokyklinio, pradinio, pagrindinio ir papildomo ugdymo programas lietuvių kalba vaikams, besigydantiems Kauno vaikų sanatorijoje.

Įstaigos kodas 195090340. Steigėjas Kauno apskrities viršininko administracija. Pavadinta sanatorijos įkūrėjos gydytojos Vandos Mingailaitės-Tumėnienės vardu.

## Istorija

1946 m. kaip sanatorijos padalinys įsteigta pradinė mokykla, 1962 m. ji tapo aštuonmetė mokykla, nuo 1997 m. – savarankiška įstaiga V. Tumėnienės vaikų sanatorijos mokykla, nuo 2004 m. – Kauno V. Tumėnienės vaikų reabilitacijos centro mokykla.

2015 m. įstaiga pavadinta Kauno Vandos Tumėnienės ugdymo centru. 2018 m. centras išregistruotas.

Pastaraisiais metais veikė Vaikų ligų klinikos V. Tumėnienės vardo vaikų ankstyvosios raidos centras, priklausantis LSMU Kauno ligoninei.  

## Direktoriai
* Rita Dambrauskienė

## Šaltiniai

## Nuorodos
* Mokyklos puslapis
Kauno Žaliakalnio progimnazija

**Kauno Žaliakalnio progimnazija** – dieninė, savarankiško mokymosi bendrojo lavinimo mokykla Kaune, Širvintų g. 15, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190135970. Steigėjas Kauno miesto savivaldybės taryba.

## Istorija

1921 m. Kauno sentikių bendruomenė įkūrė pradinę mokyklą rusų tautybės vaikams. 1930-1931 pastatyta seniausia dabartinio pastato dalis. 1945 m. mokykla tapo 9-ąja septynmete. 1951 m. mokyklai suteiktas vidurinės mokyklos statusas. Tapo 19-ąja vidurine mokykla. 1967 m. pastatytas priestatas. 1994 m. prie dabartinės progimnazijos prijungtos rusiškos 11-ąja vidurine mokykla, jai suteiktas istoriko Levo Karsavino (1882–1952) vardas.

1999 m. mokykla reorganizuota į L. Karsavino pagrindinę mokyklą, atidaryta 1-oji lietuviška klasė. 2003 m. mokykla reorganizuota į lietuviškąją L. Karsavino pagrindinę mokyklą. 2005 m. mokykla reorganizuota į L. Karsavino pagrindinę aštuonmetę mokyklą. 2008 m. mokykla pervadinta į Kauno Žaliakalnio pagrindinę mokyklą. Nuo 2011 m. rugsėjo 1 d. progimnazija. 2018 m. prie Kauno Žaliakalnio progimnazijos prijungiama Kauno Vinco Bacevičiaus pradinė mokykla.

## Direktoriai
* Josifas Burkojus
* 2004 m. – 2018 m. Ričardas Janauskas
* 2018 m. – 2020 m. Jurgita Bugenienė
* 2020 m. – 2022 m. l.e.p. Taisija Kovalenkina
* Nuo 2022 m.  Edita Ružinskienė


Vaizdas:Žaliakalnio progimnazija Kaune.JPG|Mokyklos kaimynystėje – sentikių cerkvė
Vaizdas:Žaliakalnio progimnazija, Kaunas.JPG|Progimnazija iki renovacijos (2012 m.)


## Išnašos

## Nuorodos
* Mokyklos svetainė
Kauno pagrindinė mokykla Anima

**Kauno pagrindinė mokykla „Anima“** – dieninė, savarankiško mokymosi bendrojo lavinimo mokykla Kaune, Žeimenos g. 58, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Buvęs įstaigos kodas 191815898. Steigėjas Kauno miesto savivaldybės taryba.

## Istorija
Įkurta 1992 m. vasario 1 d. kaip estetinio lavinimo mokykla „Anima“, mokytojos Laimos Jackevičienės iniciatyva. Mokykla išaugo iš pradinės ir išleido tik dvi dešimtokų laidas. Buvo dėstoma sustiprinta anglų kalba, vyko dramos, choreografijos pamokos. Mokykla dalyvavo projekte „Pažink ir saugok“ – tai netradicinės pamokos gamtoje, kai savaitei laiko visa mokykla persikelia į vieną iš Lietuvos nacionalinių parkų.

2005 m. liepos 14 d. miesto savivaldybės taryba priėmė sprendimą reorganizuoti mokyklą – prijungti prie Eigulių vidurinės mokyklos. Profesinė sąjunga „Sandrauga“ ir pagrindinės mokyklos „Anima“ mokinių tėvai tais pačiais metais apskundė šį tarybos sprendimą. Teisminiai ginčai vyko kelerius metus. 2005–2006 m. m. mokykloje mokėsi 362 mokiniai, 2006–2007 m. m. – 295 mokiniai, 2007 m. rugsėjo 1 d. liko 217 mokinių. 2008 m. mokykla formaliai prijungta prie Eigulių vidurinės mokyklos.

2008 m. Lietuvos vyriausiasis administracinis teismas pripažino, kad reorganizacija teisėta. Kauno meras Andrius Kupčinskas ragino prieš mokyklos uždarymą kovojusius mokinių tėvus kompensuoti savivaldybės patirtus nuostolius. Protesto akcijas prieš mokyklos sunaikinimą rengę ir bylinėjęsi su savivaldybe tėvai paštu gavo laiškus dėl savivaldybės patirtų nuostolių (apie 500 tūkst. litų) kompensavimo.

2011 m. kovo mėn. mokyklos patalpose atidarytas neformalaus užimtumo centras visai šeimai, kiek vėliau – ir privatus įmonės „Uniqum“ vaikų darželis „Vaikystės kiemas“.

## Direktoriai
* Laima Jackevičienė
* Česlovas Lukenskas
* Darius Griežė

## Žymūs mokiniai
* Augustas Didžgalvis (g. 1985 m.) – fotografas, žurnalistas
* Salomėja Zaksaitė (g. 1985 m.) – šachmatininkė, teisininkė ir kriminologė

## Šaltiniai
Kauno kunigaikščio Vaidoto mokykla-daugiafunkcis centras

**Kunigaikščio Vaidoto mokykla–daugiafunkcis centras** – buvusi dieninė, savarankiško mokymosi bendrojo lavinimo mokykla Kaune, Vaidoto g. 115, vykdžiusi priešmokyklinio, pradinio, pagrindinio ir papildomo ugdymo programas lietuvių kalba.

Įstaigos kodas 193043139. Steigėjas Kauno miesto savivaldybės taryba.

Pagrindinė mokyklos-daugiafunkcio centro paskirtis:
* 7 (6)–16 metų mokiniams mokyti pagal pradinio ir pagrindinio ugdymo programas,
* 6 (5) metų vaikams – pagal priešmokyklinio ugdymo programą ir vaikams iki 6 (5) metų – pagal ikimokyklinio ugdymo programą.
Šioje mokykloje-daugiafunkciame centre vykdomos ir kitos neformaliojo vaikų švietimo ir (ar) suaugusiųjų neformaliojo švietimo programos, sudaromos sąlygos vietos bendruomenei reikalingoms kultūros, socialinėms ir kitoms paslaugoms teikti.

## Istorija

Kauno miesto savivaldybės taryba 1995 m. liepos 7 d. sprendimu Nr. 45 įsteigė Kauno Panemunės pagrindinę lietuvių mokykla. 1998 m. lapkričio 9 d. sprendimu ji pavadinta Kauno Vaidoto pagrindine mokykla, pagerbiant kunigaikštį Vaidotą.

1995/1996 mokslo metus mokykla pradėjo turėdama 7 pradines klases ir 10 vyresniųjų (5-9) klasių. Iš viso mokykloje mokėsi 391 mokinys. Juos mokė 32 mokytojai. 2002–2003 m. mokykloje mokėsi 447 mokiniai, buvo 21 klasių komplektas, juos mokė 36 pedagogai.

Nuo 2003 m. Kauno miesto tarybos sprendimu nekomplektuojamos 9-10 klasės. Mokykla pertvarkoma į aštuonmetę pagrindinę. 2004–2005 m. mokėsi 374 mokiniai. Sukomplektuota 20 klasių. 1-4 klasių – 8 komplektai, 5-8 klasių – 12 komplektų. 2005–2006 m. mokėsi 387 mokiniai. Leista komplektuoti ir devintas bei dešimtas klases.

Kauno miesto savivaldybės tarybos 2014 m. balandžio 10 d. sprendimu Nr. T-224 tapo Kunigaikščio Vaidoto mokykla–daugiafunkciu centru. 2016 m. rugsėjo 1 d. reorganizuota sujungimo būdu, prijungiant prie Kauno Šančių pagrindinės mokyklos į vieną juridinį asmenį – **[[Kauno Šančių mokykla-daugiafunkcis centras|Kauno Šančių mokyklą-daugiafunkcį centrą]]**.

## Direktoriai
* 1995 m. Eimutis Blažys
* 2000 m. Romualdas Astrauskas
* 2001 m. Gražina Šliužienė

## Nuorodos
* Mokyklos svetainė
Šarlotė

:: *Apie Klaipėdos miesto dalį žr. [[Šarlotė (Klaipėda)]]*.

**Šarlotė** () – didžiausias miestas Šiaurės Karolinos valstijoje ir dvidešimtas pagal dydį miestas Jungtinėse Amerikos Valstijose. 2006 metais mieste gyveno apie 630 478 žmones. Šarlotė buvo įkurta 1755 metais, tačiau miestu tapo tik 1768 metais.

## Gyventojai

Pagal 2000 metų statistiką Šarlotėje gyveno 540 828 žmonės. Gyventojų tankis buvo 861,9/km². Mieste gyveno 58,26 % baltaodžių, 32,72 % juodaodžių, 7,36 % ispanų, 3,41 % azijiečių, 0,34 % indėnų, 3,61 % kitokios rasės ir 1,66 % dviejų arba daugiau rasių žmonių.

## Sportas
* Charlotte Bobcats (krepšinis nuo 2004 m.)
* Charlotte Hornets (krepšinis 1988–2002 m.)
* Karolinos „Panthers“ (Amerikietiškasis futbolas)
* Charlotte FC – profesionalus futbolo klubas;

## Miestai partneriai
*  Arekipa, Peru (1962)
*  Baodingas, Kinija (1987)
*  Krėfeldas, Vokietija (1985)
*  Kumasis, Gana (1995)
*  Limožas, Prancūzija (1992)
*  Voronežas, Rusija (1991)
*  Vroclavas, Lenkija (1993)
Kačerginės vaikų sanatorijos „Žibutė“ mokykla

**Kauno rajono Kačerginės vaikų sanatorijos „Žibutė“ mokykla** – dieninė, savarankiško mokymosi bendrojo lavinimo mokykla Kačerginėje (Kauno rajonas), J. Zikaro g. 14, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 195091257. Steigėjas Kauno apskrities viršininko administracija.

Kačerginės vaikų sanatorijos „Žibutė“ mokykla yra bendrojo lavinimo mokyklų ir ikimokyklinio ugdymo įstaigų ugdymo procesų tęstinumą užtikrinanti švietimo įstaiga Viešojoje įstaigoje Kačerginės vaikų sanatorijoje „Žibutė“ besigydantiems vaikams nuo 1 iki 18 metų.

Mokykloje pamokos, ikimokyklinės vaikų grupės užsiėmimai vedami ir popamokinė veikla mokykloje organizuojama  ne tik klasėse, bet ir palatose. Pamokos ugdytiniams organizuojamos laikantis medikų nustatyto gydomojo režimo. Moksleivių mokymas vyksta klasėmis ir individualiai. Sanatorijos mokykloje vienu metu gali mokytis iki 65 vaikų, dirba 13 mokytojų, 8 auklėtojai. Mokykla ypač daug dėmesio skiria individualaus ir grupinio darbo organizavimui, žinių bei gebėjimų formavimui, jų realizavimui, išsiskiria sveikos gyvensenos tradicijų puoselėjimu, jų propagavimu.

Vaikai atvyksta gydytis į sanatorijoje veikiančius kardioreumatologijos ir pulmonologijos skyrius bei poskyrius. Tėvams aktualu, kad sanatorijose vaikams nenutrūktų mokymasis. Kačerginės vaikų sanatorijos „Žibutė“ mokykloje pamokos vyksta 5 dienas savaitėje. Pamokų trukmė 45 minutės. Mokiniai gali mokytis šių užsienio kalbų: anglų, vokiečių, rusų. Yra baseinas. Pamokos ir popamokiniai renginiai dažnai vyksta žymiose Kačerginės literatūrinėse bei istorinėse vietose. Po pamokų su ugdytiniais dirbantys auklėtojai suburia vaikus į kūrybinę veiklą. Vyksta tradiciniai Talentų, Susipažinimo, Atsisveikinimo su sanatorija vakarai. Mokiniai rašo „Vaikų knygą", kūrybinius bandymus palieka „Mokinių kūrybos knygoje".

Sanatorijoje įrengta bioenergijos ir saulės energijos sistema, taip pat naudojamas tik natūralus šaltinio vanduo.

## Istorija
Kaip atskiras padalinys sanatorijoje mokymo dalis įsteigta 1962 m. rugsėjo 20 d. vyriausiojo gydytojo įsakymu. Mokyklos veiklos pradžia – 1984 m vasario 1 d. Tuomet prie sanatorijos buvo atidaryta aštuonmetė mokykla.

## Mokyklos daina
Žodžius ir melodiją dainai sukūrė mokyklos bendruomenė.

:*Čia tarp eglučių, tarp pušų,
:*Prie Nemuno krantų.
:*Taip gera mums visiems kartu
:*Dainas dainuot ratu.

Priedainis

::*O, sanatorija miela, 
::*Tu – Kačerginės puošmena.
::*Jau šitiek metų rymai čia
::*Visų mūs laukdama.

:*Balta tvora tu aptverta
:*Pušyno vidury.
:*Čia mokomės ir žaidžiame
:*Visi linksmam būry.

Priedainis

:*O, sanatorija miela, 
:*Tu – Kačerginės puošmena.
:*Jau šitiek metų rymai čia
:*Visų mūs laukdama.

## Direktoriai
* Laimutė Bičiūnienė

## Nuorodos
* Mokyklos puslapis 
* Informacija apie mokyklą (''aikos.smm.lt'')
Kulautuvos vaikų sanatorinė mokykla

**Kauno rajono  Kulautuvos vaikų sanatorinė mokykla** – valstybinė dieninė, savarankiško mokymosi bendrojo lavinimo mokykla Kauno raj., Kulautuvoje, Pušyno g. 1,, vykdžiusi priešmokyklinio, pradinio, pagrindinio ir papildomo ugdymo programas lietuvių kalba, ugdymo proceso tęstinumą užtikrinusi švietimo įstaiga Viešojoje įstaigoje Kulautuvos vaikų tuberkuliozės ligoninėje besigydantiems vaikams. Įstaigos kodas 195090493. Steigėjas Kauno apskrities viršininko administracija.

## Istorija

Kulautuvos vaikų sanatorinė mokykla įkurta 1962 m., tuometiniam Lietuvos TSRS Švietimo ministrui M. Gedvilui patvirtinus 1962 m. birželio 16 d. įsakymą Nr. 432, kuriame nurodyta reorganizuoti nuo 1962 m. rugpjūčio 1 d. Kauno sanatorinę miško mokyklą į Kulautuvos sanatorinę mokyklą-internatą naujai pastatytų patalpų bazėje.

Kulautuvos sanatorinė mokykla-internatas gyvavo 30 metų, išleido 29 abiturientų laidas (baigusių 8-9 klases) – 737 mokinius. Per tris dešimtmečius čia mokėsi ir gydėsi daugiau nei 5000 vaikų iš visos Lietuvos.

1991 m. birželio 17 d. mokykla-internatas reorganizuotas įr tapo Respublikine Kulautuvos vaikų tuberkuliozės sanatorija. Nuo 1997 m. sausio 1 d. mokyklai suteiktas savarankiškos biudžetinės įstaigos statusas ir ji pavadinta **Kulautuvos vaikų tuberkuliozės sanatorijos mokykla**. Nuo 2008 m. gegužės 16 d. – **Kulautuvos vaikų sanatorine mokykla**.

Mokykloje kasmet mokėsi vidutiniškai 500 mokinių iš Kauno, Marijampolės  ir Panevėžio apskričių.

Uždaryta 2018 m.

## Direktoriai

*Rita Pudževelienė
*Petras Budraitis

## Žymūs mokytojai

* Egmontas Jansonas, žurnalistas, redaktorius
* Violeta Šoblinskaitė, poetė

## Žymūs mokiniai
* Irena Kopeikinienė, pedagogė

## Šaltiniai

## Nuorodos
* Informcija apie mokyklą
Kėdainių Spindulio mokykla

**Kėdainių „Spindulio“ mokykla** – dieninė, savarankiško mokymosi bendrojo lavinimo mokykla Kėdainiuose, J. Basanavičiaus g. 99, vykdanti priešmokyklinio, pradinio, pagrindinio ir papildomo ugdymo programas lietuvių kalba didelių ir labai didelių specialiųjų poreikių vaikams. Įstaigos kodas 190985253. Steigėjas Kauno apskrities viršininko administracija.

## Istorija

Mokykla įkurta 1964 m. Dotnuvos bernardinų vienuolyno rūmuose, 1987 m. perkelta į Kėdainiuose naujai pastatytą pastatą. 2005–2006 m. mokykla buvo renovuota už 3 036 560 litų.

2006 m. balandį mokykloje vyko Respublikinė jaunųjų geografų olimpiada. Nuo 2022 m. mokykla pakeitė pavadinimą iš Kėdainių specialioji mokykla į Kėdainių „Spindulio“ mokykla.

## Direktoriai
* Juozas Jančius

## Nuorodos
* Mokyklos svetainė.
Naktis

**Naktis** − tamsusis paros metas, laikotarpis nuo Saulės viršutinio krašto nusileidimo už horizonto (saulėlydžio) iki visiško pasirodymo virš horizonto (saulėtekio). Naktis prasideda vakaru, baigiasi rytu.

Nakties trukmė skirtinga priklausomai nuo geografinės platumos ir metų laiko (Saulės deklinacijos). Pusiaujyje naktis trunka apie 12 valandų. Tolstant nuo pusiaujo, vasarą naktis trumpėja, žiemą − ilgėja. Platumose tarp poliaračių ir ašigalių apie metų pradžią Šiaurės pusrutulyje, apie metų vidurį Pietų pusrutulyje būna poliarinė naktis, kuri trunka ilgiau negu 24 valandas, ties ašigaliuose – apie pusę metų. Saulėgrįžos metu yra pats didžiausias skirtumas tarp dienos ir nakties trukmės: Šiaurės pusrutulyje ilgiausia naktis yra gruodžio 22 (žiemos saulėgrįža), trumpiausia − birželio 22 (vasaros saulėgrįža), Pietų pusrutulyje – atvirkščiai. Per lygiadienius dienos ir nakties trukmė tampa vienoda: Šiaurės pusrutulio pavasario lygiadienis – apie kovo 20-21 dieną, rudens lygiadienis – apie rugsėjo 22-23 dieną, Pietų pusrutuliui atvirkščiai.

Kartais iš nakties trukmės atimama vakaro ir ryto pilietinės prieblandos.

Senieji Europos gyventojai, pavyzdžiui, galai, laiko tarpus matavo ne dienomis, o naktimis. Apie tai rašo Julijus Cezaris „Galų karo užrašų“ šeštoje knygoje, aiškindamas tai tuo, kad galai laikė save pomirtinio pasaulio dievo Dito (tas pats, kaip Plutonas) palikuoniais.

## Nakties metas
Nakties metas baudžiamojo proceso teisėje yra paros laikas nuo 22 iki 6 valandos (LR BPK 27 str.)..

## Reiškiniai
* Baltosios naktys – laikotarpis, kai pilietinė prieblanda trunka visą naktį.
* Nakties dangaus švytėjimas – reiškinys, matomas naktį giedrame danguje, kai nešviečia mėnulis.
* Nakties dangus – dangus, matomas nakties metu, nusileidus saulei.
* Naktiniai gyvūnai – tampa aktyvūs gyvūnai, kurie dienos metu miega.
* Pilietinė prieblanda – trukmė, kai saulė būna < 6° po horizontu
* Vidurnaktis (pusiaunaktis) – metas, kai baigiasi viena para ir prasideda kita. Žymimas 00 valandų 00 minučių.

## Mityba
* Naktipiečiai

## Poilsis
* Miegas – ramybės būsena, kai atsijungiama nuo išorinio pasaulio signalų ir organizmas aktyviai atkuria savo jėgas.
* Sapnas – vaizdinių, minčių ir jausmų visuma, patiriama miegant.

## Mitologija
Naktį lietuvių mitologijoje simbolizuoja:
* Brėkšta – ankstyvo ryto aušros ir sutemų deivė, globojusi nakties laiką nuo saulės laidos iki patekėjimo.
* Gaila – nakties dvasia.

## Šaltiniai
Kėdainių Senamiesčio progimnazija

**Kėdainių Senamiesčio progimnazija** – dieninė, savarankiško mokymosi bendrojo lavinimo mokykla Kėdainiuose, Vilniaus g. 11, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 195092544. Steigėjas Kėdainių rajono savivaldybės taryba.

## Istorija

1946 m. mokykla pavadinta Kėdainių 1-ąja vidurine mokykla. 1965 m. mokykla perkelta į naujas patalpas. 1971 m.  pradėtas sustiprintas matematikos mokymas. 1976 m. pradėtas sustiprintas anglų kalbos mokymas. 1981 m. Kėdainių 1-ajai vidurinei mokyklai suteiktas rašytojo Juozo Paukštelio vardas.

1997 m. įsteigta Kėdainių Juozo Paukštelio gimnazija. 2002 m. rugsėjo 1 d. sujungta Kėdainių pradinė mokykla ir Kėdainių Juozo Paukštelio gimnazijos bendrojo lavinimo skyrius, įsteigta Kėdainių Juozo Paukštelio pagrindinė mokykla ir atskirta gimnazija, kuri persikėlė į restauruotas senosios gimnazijos patalpas, ji pavadinta Kėdainių Šviesioji gimnazija. 2015 m. mokykla tapo progimnazija.

## Direktoriai
* Danutė Vitauskienė (2002–2015)
* Tereza Sotnik (nuo 2015)

## Mokytojai
Mokykloje dirba 72 pedagogai. Iš jų:
* 19 metodininkų,
* 34 vyr. mokytojai,
* 19 mokytojų.

## Šaltiniai

## Nuorodos
* Mokyklos svetainė
Labūnavos pagrindinė mokykla

**Kėdainių rajono Labūnavos pagrindinė mokykla** – dieninė, savarankiško mokymosi bendrojo lavinimo mokykla Labūnavoje (Kėdainių raj.), Barupės g. 1, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 191020750. Steigėjas Kėdainių rajono savivaldybės taryba.

Filialai:
* Kėdainių r. Labūnavos pagrindinės mokyklos Beinaičių skyrius (iki 2009 m.)
* Kėdainių r. Labūnavos pagrindinės mokyklos Nociūnų skyrius

## Istorija
1918 m. įsteigta Labūnavos valstybinė pradžios mokykla. 1949 m. atidaryta septynmetė mokykla Pakapių kaime, kuri 1950 m. persikėlė į Labūnavą. 1953–1999 m. septynmetė, aštuonmetė, devynmetė mokykla. 1965 m. pastatyta nauja dviejų aukštų mūrinė mokykla, katilinė, mokomosios dirbtuvės, išasfaltuotos sporto aikštelės, prie mokyklos pasodintas parkas.

Nuo 1999 m. Labūnavos pagrindinė mokykla. 1999 m. pradėtas leisti mokyklos laikraštis „Vaivorykštė“. 2000 m. išleista pirmoji dešimtokų laida. 2002 m. atidaryta sporto salė, įrengtas mokyklos muziejus, bufetas. 2004 m. įrengta nauja aktų salė, prie pagrindinės mokyklos prijungti Nociūnų ir Beinaičių skyriai su priešmokyklinėmis bei ikimokyklinėmis grupėmis.

## Direktoriai
*
* Rita Karnilavičienė

## Nuorodos
* Mokyklos svetainė
Kėdainių Mikalojaus Daukšos pagrindinė mokykla

**Kėdainių Mikalojaus Daukšos pagrindinė mokykla** – dieninė, savarankiško mokymosi bendrojo lavinimo mokykla Kėdainiuose, S. Dariaus ir S. Girėno g. 52, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 191019253. Steigėjas Kėdainių rajono savivaldybės taryba. Įsikūrusi Kėdainiuose, Babėnų mikrorajone, prie Babėnų miško.

## Istorija

Kėdainių 4-oji vidurinė mokykla 1989 m. pavadinta M. Daukšos vardu. 1993 m. įkurtas muziejus.

## Direktoriai
*Linas Butkus.

## Žymūs mokiniai
*Remigijus Ačas, politikas.

## Nuorodos
* Mokyklos svetainė .
Miltligė

**Miltligė** − augalų liga. Miltlige serga žolės ir sumedėję augalai.

Miltligę sukelia milteninių šeimos valkčiagrybio (*Sphaerotheca*), miltenio (*Erysiphe*), miltės (*Podosphaera*), pelenio (*Microsphaera*) ir miltgrybio (*Uncinula*) genčių grybai.

Būdingi miltligės požymiai − baltos, pilkšvos arba rusvos, lyg miltuotos arba į veltinį panašios apnašos (dažnai jose matyti lyg juodi taškeliai − vaisiakūniai) ant lapų, ūglių, vaisių.

Miltligė smarkiausiai plinta sausomis karštomis vasaromis ant tankiai augančių, gausiai azoto trąšomis patręštų augalų. Sergantys augalų organai blogai asimiliuoja, kartais deformuojasi, nudžiūsta. Labai nukenčia miltlige apniktų vaisių kokybė; pažeisti ūgliai nespėja sumedėti, nušąla.

Miltligės vystymąsi ir plitimą stabdo augalų liekanų naikinimas, ligotų augalų ūglių išpjaustymas ir sudeginimas, augalų purškimas vario neturinčiais fungicidais, azoto kiekio normavimas tręšiant.

## Nuorodos

* 
* Apie miltligę
Dotnuvos pagrindinė mokykla

**Kėdainių rajono Dotnuvos pagrindinė mokykla** – dieninė, savarankiško mokymosi bendrojo lavinimo mokykla Dotnuvoje (Kėdainių raj.), Vilties g. 21, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 191024777. Steigėjas Kėdainių rajono savivaldybės taryba.

## Istorija
1796 m. prie Dotnuvos vienuolyno įsteigta triklasė mokykla, ji netrukus pertvarkyta į penkių klasių mokyklą. 1803–1835 m. veikė apskrities mokykla. 1844 m. įsteigta realinė dviklasė mokykla. 1849 m. įsteigta valdinė pradžios mokykla. 1949–1956 m. veikė septynmetė mokykla, nuo 1956 m. vidurinė mokykla. Nuo 1996 m. Dotnuvos pagrindinė mokykla.

## Direktoriai
* Rimantas Urbonavičius

## Žymūs mokytojai
* Nijolė Mykolaitienė
* 1973–1981 m. Danutė Vitauskienė

## Nuorodos
* Mokyklos svetainė
Lančiūnavos pagrindinė mokykla

**Kėdainių rajono Lančiūnavos pagrindinė mokykla** – dieninė, savarankiško mokymosi bendrojo lavinimo mokykla Kėdainių raj., Lančiūnavoje, Liepų al., vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 291017050. Steigėjas Kėdainių rajono savivaldybės taryba.

## Istorija

1930 m. įsteigta pradžios mokykla, 1949–1999 m. septynmetė, aštuonmetė, devynmetė, nuo 1999 m. Lančiūnavos pagrindinė mokykla.

## Direktoriai

*Virginija Valikonienė.

## Nuorodos
* Svetainė .
* Lančiūnavos pagrindinė mokykla (''aikos.smm.lt'')
2007 m. Pasaulio lengvosios atletikos čempionatas

**2007 m. Pasaulio lengvosios atletikos čempionatas** 11-asis pasaulinis atletikos turnyras, vykęs Japonijoje, Osakos mieste, Nagai stadione. Čempionatas truko nuo 2007 m. rugpjūčio 24 d. iki rugsėjo 2 d., jame dalyvavo 1978 lengvaatlečiai iš 200 pasaulio šalių.

## Medalių lentelė

## Vyrai

## Moterys

## Lietuvos atstovai

## Nuorodos

*Oficiali svetainė
Antpetis

**Antpetis** () lietuvių kalboje reiškia du dalykus:
* Antpetis – ant drabužio (paprastai uniforminio) peties prisiuvama ar prisegama lentelė ar juosta. Antpetis paprastai pats ar ant jo pritvirtinti ženklai yra atskyrio ženklai.
* Antpetis – ant antpečio (drabužio dalies) esanti atskyrio ženklų visuma (antpečio fono spalva, antpečio kanto spalva, juostelės, žvaigždutės ir kiti ženkliukai) kaip atskiras atskyrio ženklas, rodantis antpetį nešiojančio karinį ar kitokį laipsnį, priklausomybę tam tikram daliniui ar organizacijai.

Antpečių funkcijos:
* Atskyrio ženklas
* Prilaikantis elementas. Antpetis prilaikydavo per pečius einančią portupėją ar panašius diržus. Kareiviai neretai po antpečiu pasikiša pilotę ar beretę.

Žodis *antpetis* su čia apibrėžta prasme ne visose kitose kalbose turi atitikmenų. Artimiausias yra rusiškas *погон*. Anglų kalboje *shoulder strap* reiškia ne vien antpečius, bet ir kitokius per pečius einančius diržus (pvz., kuprinės) ar juosteles (pvz., suknelės), todėl antpetį vadina *shoulder board*.

Antpečius kaip atskyrio ženklus naudoja daugelio šalių kariuomenės, taip pat jie įeina ir į kai kurių šalių kai kurių sričių valdininkų uniformas.

## Antpetis kaip drabužio dalis
Antpetis paprastai būna stačiakampės ar artimos formos. Paradinių uniformų antpečiai dažniausia yra ryškiaspalviai, siuvinėti, su sidabraspalviais ar auksaspalviais antsiuvais ar ženkliukais. Tuo tarpu lauko uniformų antpečiai būna dengiamosios spalvos, kad nedemaskuotų ir kad priešo snaiperiai neatpažintų karininkų.

Ypatinga antpečio forma yra epoletas – jis paprastai kitokios formos (prie peties siūlės esanti dalis būna skritulio formos, kraštai dažniausiai apsiūti kutais.

Pradžioje antpečiai buvo juostelės, kuriomis prie kairio peties prisegdavo šovinių krepšio diržą. Kadangi šovinių krepšį nešiodavo ant dešinio šono, diržas eidavo įstrižai krūtinės ir būdavo prisegamas ant kairio peties. Todėl pradžioje uniformos turėdavo tik vieną kairįjį antpetį. O daugelyje laivynų atskyrio ženklai yra nešiojami ant rankovių, kadangi jūrininkams nereikėjo antpečių šovinių krepšiams prilaikyti.

### Antpečiai Rusijoje
Rusijos kariuomenėje antpečiai atsirado Petro I laikais. Atskyrio ženklais jie tapo 1762 m., kai antpečiai ėmė rodyti pulką, kuriame tarnauja kareiviai. Kiekvieno pulko antpečiai buvo vis kitokie, pinti iš skirtingų spalvų virvelių. Karininkų antpečiai skyrėsi nuo kareiviškų.
Carinėje Rusijoje antpečius ant vicemundurų nešiojo ir įvairių ministerijų valdininkai.
Rusijoje po Spalio revoliucijos antpečius panaikino kaip karininkų ir valdininkų privilegijų ženklą. Atskyrio ženklai (antsiuvai, ženkliukai) buvo tvirtinami prie apykaklių bei rankovių. Antpečius vėl įvedė 1943 m. (Raudonojoje Armijoje – nuo sausio 6 d., kariniame laivyne – nuo vasario 15 d.).